open-index/open-wikipedia-markdown huggingface dataset:
ჯამბალის წმინდა გიორგის ეკლესია

**ჯამბალის წმინდა გიორგის ეკლესია**— არქიტექტურული ძეგლი, დგას გურჯაანის მუნიციპალიტეტის სოფელ კარდანახის დასავლეთით 7 კილომეტრზე. ტყეში, მაღალ მთაზე, ჯამბალად წოდებულ ადგილზე. განეკუთვნება შუა საუკუნეებს. 

ეკლესია დარბაზული ტიპისაა. ნაგებია რიყის ქვის ლოდებითა და კირის დუღაბით. გარე კუთხეები ამოყვანილია დიდი ზომის ფოროვანი შირიმის გათლილი კვადრატებით. წყობა ირეგულარულია. ქვებს შორის დარჩენილი არეები წვრილი ქვით არის ამოვსებული. ინტერიერი კირითაა შელესილ-შეთეთრებული. ძლიერ დაზიანებულია: ჩრდილო-აღმოსავლეთ კუთხის ზედა ნაწილი და გრძივი კედლების პერანგის ზედა ნაწილები ჩამოშლილია, სახურავზე აყრილია შირიმის საფარი და ზედ მცენარეულობაა ამოსული. აღმოსავლეთ და დასავლეთ კედლებზე შემორჩენილია შირიმის თაროსებრი ლავგარდნის მხოლოდ რამდენიმე ქვა. ეკლესიაში შესასვლელი სამხრეთი მხრიდანაა:კარი სწორკუთხააა, გარედან შირიმის ქვითაა გადახურული. მოგვიანებით ღიობში აგურის თაღი ჩაუშენებიათ და კარი რამდენადმე დაუწვრილებიათ. ეკლესია აღმოსავლეთით დასრულებულია ნახევარწრიული აფსიდით, რომელშიც ერთი მაღალი, გარეთკენ დავიწროებული ბრტყლად გადახურული სარკმელია გაჭრილი. სარკმლის ორივე მხარეს თითო სწორკუთხა ნიშააა. ნიშებს ზემოთ თითო პატარა მრგვალი ხვრელია. სარკმლის ქვემოთ კედელზე, ქვითკირის ტრაპეზია  მიშენებული. აფსიდი გადახურულია წესიერი ფორმის კონქით, რომლის ნახევარწრიული, ოდნავ შემაღლებული პროპორციების თაღი მარტივი პროფილის თაროსებრ იმპოსტებს ეყრდნობა. აფსიდის მხრებთან და გრძივი კედლების დასავლეთ ნაწილში, კამარის ქუსლის დონეზე, თითო პატარა სწორკუთხა ხვრელია ხის ქარგილის ძელების ჩასამაგრებლად. სამხრეთ და დასავლეთ კედლებში შიგნიდან გარეთ დავიწროებული და ქვის ფილით თარაზულად გადახურული თითო სარკმელია გაჭრილი. დარბაზი გადახურულია ნახევარწრიული კამარით, რომლის სამხრეთ გვერდიც ოდნავ გაბრტყელებულია, კამარა ეყრდნობა გრძივ კედლებსა და კონქის თაღს, იატაკი კი მიწატკეპნილია.

## ლიტერატურა
კატეგორია:გურჯაანის მუნიციპალიტეტის ტაძრები
ლუ ვენი

მინი|ლუ ვენი მილანის მოდის კვირეულზე 2019 წელს.
**ლუ ვენი** (გამარტივებული ჩინურით: 刘雯; ტრადიციული ჩინურით: 劉雯; ინგლ. *Liu Wen*; დ. 1988 წლის 27 იანვარი) — ჩინელი მოდელი. 2012 წელს *The New York Times*-მა მას უწოდა „ჩინეთის პირველი ნამდვილი სუპერმოდელი“. ლუ პირველი მოდელია აღმოსავლეთ აზიიდან, რომელმაც გაიარა ვიქტორია სეკრეტის ჩვენებაზე, ასევე ის პირველი აზიელი მოდელია, რომელიც ჟურნალ *Forbes*-ის ყველაზე მაღალანაზღაურებად მოდელთა სიაში მოხვდა. 2017 წელს, ლუ გახდა მეორე ჩინელი მოდელი, რომელმაც *American Vogue*-ის  გარეკანი დაამშვენა.

## ახალგაზრდობა 
ლუ ვენი დაიბადა მუშათა კლასის ოჯახში 1988 წლის 27 იანვარს, იონგჯუში, ჰუნანში. თინეიჯერობის ასაკში დედის რჩევებით მონაწილეობა მიიღო სამოდელო კონკურსში, რის შემდეგაც დაიწყო მისი კარიერა. თავდაპირველად, ლუ თვლიდა, რომ ის ტურისტული გიდი უნდა გამხდარიყო.

## კარიერა 
ლუმ სამოდელო კარიერა დაიწყო 2005 წელს, როდესაც მონაწილეობა მიიღო *the New Silk Road World Model Contest* კონკურსზე, რომლის გამარჯვებული გახდა დუ ვანი. მიუხედავად იმისა, რომ ლუ ვენმა კონკურსში გამარჯვება ვერ მოიპოვა, მან დაიწყო სრულ განაკვეთზე მუშაობა მოდელად, რის შედეგადაც მიაღწია წარმატებას და იმუშავა ცნობილ მოდის ჟურნალებთან, როგორიცაა *Vogue* და *Harper’s Bazaar.* იმავე თვეს, მან გახსნა *Burberry*-ის შოუ და დახურა *Trussardi-*ის შემოდგომის სეზონი მილანში. ერთ კვირის შემდეგ, მან გაიარა *Chanel*-ის, *Jean Paul Gaultier*-ისა და *Hermès in Paris*-ის შოუებზე.

2009 წელს ლუ გახდა პირველი ჩინელი მოდელი, რომელმაც ''Victoria's Secret Fashion Show*-ზე გაიარა. ასევე მონაწილეობა მიიღო იგივე შოუზე 2010-2012 წლებშიც. ლუ ვიქტორია სეკრეტის  ჩვენებებს 2016, 2017 და 2018 წლებშიც შეუერთდა.

2014 წლის ოქტომბერში ლუ ვენი გახდა პირველი ადამიანი მსოფლიოში, რომელმაც  *Apple Watch* პირველად წარადგინა საზოგადოების წინაშე ჟურნალ  *Vogue China'''s November 2014 ნომერში.

## პირადი ცხოვრება 
ლუ ფიქრობს, რომ სამოდელო კარიერის შემდეგ, შესაძლოა, იმუშაოს სტილისტად ან გარდაიქმნას მსახიობად, რადგან თვლის, რომ სამოდელო და სამსახიობო სფეროს ბევრი საერთო რამ აქვთ, მაგრამ ის ამჟამად მხოლოდ მოდელობითაა დაკავებული. ლუმ ასევე განაცხადა, რომ სანამ გადაწყვეტილებას მიიღებდა კარიერის არჩევაზე, იცოდა რომ მოდის დიზაინერად ან სტილისტად მუშაობა შრომატევადი საქმე იქნებოდა, მაგრამ ის ახლა უფრო სერიოზულად ფიქრობს სტილისტი გახდეს, რადგან უნდა რომ გაუზიაროს მსოფლიოს საკუთარი ვინტაჟური და კომფორტული სტილი.

ლუმ პრესასთან არაერთხელ ახსენა, რომ შეყვარებული არ ჰყავს და ერთ-ერთ ინტერვიუში განაცხადა: „დედაჩემიც კი მეკითხება, თუ სად არის ჩემი შეყვარებული, მაგრამ ამისთვის ზედმეტად დაკავებული ვარ... ჩემი სამუშაო ბევრ მოგზაურობას მოითხოვს, ამიტომ არ შემიძლია შეყვარებულს ვუთხრა... „გთხოვ, დამელოდე, სამუშაოდ უნდა წავიდე“.

## სქოლიო 
კატეგორია:დაბადებული 27 იანვარი
კატეგორია:დაბადებული 1988
კატეგორია:ჩინელი მოდელები
კატეგორია:ცოცხალი ადამიანები
ემილი დონელსონი

**ემილი დონელსონი** (; დ. 1 ივნისი, 1807, დონელსონი, ტენესი — გ. 19 დეკემბერი, 1836, ნაშვილი, ტენესი) — პრეზიდენტ ენდრუ ჯექსონის ცოლის რეიჩელ ჯექსონის ძმისშვილი, აშშ-ის არაოფიციალური პირველი ლედი 1829-1836 წლებში.  

## ბიოგრაფია
ემილი ტენესი დონელსონი დაიბადა 1807 წლის 1 ივნისს ტენესის შტატის ქალაქ დონელსონში, მამამისის ფერმაში. მამამისი ჯონ დონელსონი იყო რეიჩელ ჯექსონის, მომავალი პრეზიდენტის ცოლის ძმა. თავისი დროის სხვა გოგოებისაგან განსხვავებით მან ფორმალური განათლება მიიღო. სწავლობდა ტენბესის შტატის ქალაქ ნაშვილის ქალთა აკადემიაში და ითვლებოდა წარმატებულ სტუდენტად.

1824 წლის 16 სექტემბერს 17 წლის ემილი ცოლად გაჰყვა ენდრიუ დონელსონს, რომელიც იყო ემნილის ბიძაშვილი და მეურვე ენდრიუსა და რეიჩელ ჯექსონების ბიძისა და ბიცოლას შეთანხმებით. 

იყო ვარაუდი, რომ რეიჩელ ჯექსონი სიკვდილამდე გეგმავდა ემილის თავის თანაშემწეებთან აყვანას თეთრ სახლში გადასვლის შემდეგ. ჯექსონი ირწმუნებოდა, რომ ყველაფერი შეთანხმებული იყო ემილისთან, ტენესის „ერმიტაჟის“ პლანტაციაში. რეიჩელ ჯექსონის გარდაცვალებამ შეცვალა ეს გეგმები და ენდრიუ ჯექსონმა ემილის სთხოვა საკუთარ თავზე აეღო თეთრი სახლის დიასახლისის მოვალეობები.

როდესაც ის ვაშინგტონში გადავიდა 21 წლის იყო. მისმა ქმარმა ენდრიუმ დაიკავა პრეზიდენტის პირადი მდივნის თანამდებობა. ჯექსონის ადმინისტრაცია პირველი თვეებში გლოვობდა პრეზიდენტის გარდაცვლილ მეუღლეს, რეიჩელს. ქლოვის პერიოდი დასრულდა 1829 წლის ბოლოსთვის, როდეასაც ემილიმ საახალწლო წვეულება მოაწყო 1830 წლის 1 იანვარს.

როდესაც ჯექსონი ვაშინგტონში დაბრუნდა, მან ემილის სთხოვა დაბრუნებულიყო და გაეგრძელებინა დაკისრებული მოვალეობები. მაგრამ ემილიმ განაცხადა, რომ ვაშინგტონშ არ დაბრუნდებოდა, სანამ პეგი ეტონს მიიღებდა თეთრ სახლში. 

პეტიკოტის საქმე განიმუხტა, როდესაც ჯექსონმა კაბინეტის რამდენიმე წევრი გაათავისუფლა, ხოლო ჯონ ჰენრი ენტონი გააგზავნა მადრიდში აშშ-ის ელჩად. ამის შემდეგ ემილი დათანხმდა თეთრ სახლში დაბრუნებაზე. 

1834 წლის 26 ნოემბერს პრეზიდენტის ძმისშვილი სარა ჯექსონი ეწვია თეთრ სახლს და შეუდგა პირველი ლედის მოვალეობის შესრულებას ემილისთან ერთდ. ამ ორ ქალს შორის მტრობის თავიდან ასაცილებლად, ჯექსონმა სარა წარადგინა, როგორც ერმიტაჟის დიასახლისი და არა თეთრი სახლის. მიუხედავად უცნაური სიტუაციისა, მათ გამონახეს საერთო ენა. ეს იყო ამერიკის ისტორიაშ ერთდერთი შემთხვევა, როდესაც პირველი ლედის ტიტულს ორი ქალი ერთდროულად ატარებდა.

## გარდაცვალება 
ემილის ჯანმრთელობა შეირყა 1836 წელს. მას დაუსვეს ტუბერკულოზის დიაგნოზი. 1836 წლის ივნისშ დატოვა თეთრი სახლი. მისი ჯანმრთელობის მდგომარეობა უფრო გაუარესდა და გარდაიცვალა 1836 წლის 19 დეკემბერს, 29 წლის ასაკში.

## სქოლიო
კატეგორია:დაბადებული 1 ივნისი
კატეგორია:დაბადებული 1807
კატეგორია:გარდაცვლილი 19 დეკემბერი
კატეგორია:გარდაცვლილი 1836
კატეგორია:აშშ-ის პირველი ქალბატონები
კატეგორია:აშშ-ის დემოკრატიული პარტიის წევრები
ბაიონა

**ბაიონა** (; ; ; ) — ქალაქი სამხრეთ-დასავლეთ საფრანგეთში, ატლანტური პირენეების დეპარტამენტში, მდინარეების ადურისა და ნივის შესართავთან. 51 228 მცხოვრები (2017). ძირითადად დასახლებულია ბასკებით.

დაარსდა რომაული გამაგრებული დასახლების ადგილზე კელტური დასახელებით **ლაპურდუმი** (Lapurdum, Laburdum); სახელი „ბაიონა“ პირველად 1059–1061 წლებში იხსენიება. 1154 წლიდან ინგლისის მეფეთა მფლობელობაში იყო, 1451 წლიდან — საფრანგეთის შემადგენლობაში. შემონახულია საფორტიფიკაციო ნაგებობების ნაშთები — რომაული, შუა საუკუნეებისა და XVII საუკუნის. წმინდა მარიას გოტიკური ტაძარი (მშენებლობა 1258 წელს დაიწყო; XV–XVI საუკუნეში დასრულდა) მასთან მომიჯნავე XIII საუკუნის კლუატრით. ძველი (XI ს.) და ახალი (XII ს.) ციხე-დარბაზები, XVII საუკუნის ფახვერკიანი საცხოვრებელი სახლები. მუზეუმები: ბასკური (XVI საუკუნის შენობაში), ლ. ბონის (ბაიონელი პიროვნების; დასავლეთევროპული ფერწერა და ბონის ქმნილებები). განვითარებულია საავიაციო და ქიმიური მრეწველობა. ბაიონის სიახლოვესაა კურორტი ბიარიცი.

## ლიტერატურა 
* *Goyhénètche M.* Bayonne: guide historique. Donostia, 1986;
* *Middleton K.* Bayonne. Dover, 1995.

## სქოლიო 
კატეგორია:საფრანგეთის ქალაქები
ბიარიცი

**ბიარიცი** (,  მდებარეობს ბისკაის ყურის ნაპირზე, პირენეების ძირში, ვერცხლის ნაპირის ფარგლებში, ქალაქ ბაიონიდან დასავლეთით. აეროპორტი.

პირველად იხსენიება XII საუკუნეში, გაიზარდა მეთევზე-ვეშაპებზე მონადირეთა პატარა სოფლის ადგილზე. როგორც კურორტი განვითარდა XIX საუკუნის შუა ხანებიდან. გავრცელებულია ზღვიური ჰავა ძალიან რბილი ზამთრითა (იანვრის საშუალო ტემპერატურა დაახლ. 5 °C) და თბილი ზაფხულით (ივლისის საშუალო ტემპერატურა დაახლ. 20 °C). არის ფართო ქვიშის პლაჟები, აგრეთვე მინერალური წყაროების ქლორიდული ნატრიუმიანი წყლები ბრისკში (ბიარიციდან 20 კმ), რომლებიც ხელს უწყობს მოძრაობის, სუნთქვის ორგანოების, პერიფერიული ნერვების დაავადებების, ნივთიერებათა ცვლის დარღვევის მკურნალობას. თალასოთერაპიის ცენტრი. მუზეუმები: საზღვაო, მინიატურული ავტომობილების. ზღვის ძუძუმწოვართა შესწავლის ცენტრი. კაზინო. ბიარიცის სიახლოვესაა კურორტი სენ-ჟან-დე-ლიუზი.

## სქოლიო 
კატეგორია:საფრანგეთის ქალაქები
კატეგორია:საფრანგეთის კურორტები
მედისონ პეტისი

**მედისონ მიშელ პეტისი** (; დ. 22 აგვისტო, 1998) — ამერიკელი მსახიობი და მოდელი. დისნეის კომედიურ სერიალ, „Cory in the House“-ში მედისონმა სოფია მარტინეზის როლი შეასრულა, ხოლო 2007 წელს, ამერიკულ, საოჯახო კომედიურ ფილმ „თამაშის გეგმაში“ პეიტონ კელის როლით ითამაშა. იგი ასევე გადაღებულია კანადურ კომედიურ სერიალში, „ცხოვრება ბიჭებთან ერთად“ (2011), მან ამ სერიალში ელი ბრუკსის როლი ითამაშა.

## ადრინდელი ცხოვრება 
მედისონი 1998 წლის 22 ივლისი არლინგტონში დაიბადა. არის სტივენის და მიშელ პეტისის შვილი. მამამისი აფრიკელი ამერიკელია, ხოლო დედამისი წარმოშობით იტალიელი, ფრანგი და ირანელია. ჰყავს ერთი უმცროსი და მია და ძმა სტივენი, როდესაც მედისონი 5 წლის იყო, მან გადაწყვიტა რომ თავისი დის გზას გაჰყოლოდა და მსახიობი გამხდარიყო.

## კარიერა 
2003 წელს დაიწყო მედისონის სამოდელო კარიერა, დედამისი-მიშელი და მედისონი ერთად დადიოდნენ FortWorthChild-ის კასტინგებზე. 5 წლის ასაკში მას უკვე სამოდელო აგენტი ჰყავდა და თავისი ვებ-საიტი ჰქონდა. კარიერის დასაწყისში, იგი მონაწილეობას იღებდა ამერიკულ საბავშვო სატელევიზიო სერიალ „ბარნი და მეგობრები“-ში, სადაც იგი ბრიდჯეტის როლს ასრულებდა, მღეროდა და ცეკვავდა, სერიალი გათვლილი იყო 1 წლიდან 8 წლამდე ბავშვებისთვის. იგი ალი და კოდი სიმსონთან ერთად Love Pastry-სთვის მოდელობდა.

პეტისმა თავისი პირველი მნიშვნელოვანი როლი 2006 წელს მოიგო, როდესაც 2007 წელს, დისნეის ფილმ, „თამაშის გეგმაში“ პეიტონ კელის როლი შეასრულა. 2007 წელს, ფილმ „Free Style“-ში ბეილი ბრაიანტის, პერსონაჟ კორბინ ბლეუს დის როლით ითამაშა, ფილმი 2008 წელს გამოვიდა, გადაღებულია ვილიამ დიარის მიერ. 2008 წელს მან, ანიმაციურ კომედიურ ფილმ, „ჰორტონი“-ში მცირე როლი შეასრულა, ანიმაცია დაფუძნებულია ამავე სახელწოდების წიგნზე. მედისონმა ასევე ითამაშა NBC-ის სატელევიზიო შოუ „A Muppets Christmas: Letters to Santa“-ში. იგი ასევე გადაღებულია 2008 წლის ამერიკულ დრამა ფილმ, „შვიდ სიცოცხლე“-ში, მან ერთ-ერთ ეპიზოდში ლორენას როლით ითამაშა.

2008 წელს, მედისონი გადაიღეს, ამერიკულ საშინელებათა ფანტაზიური ჟანრის ფილმ: „Mostly Ghostly: Who Let the Ghosts Out?“-ში, ხოლო 2014 წლის, ფილმის გაგრძელებაში შეასრულა ტარა როლანდის როლი.

პეტისი ასევე გადაღებულია ამერიკულ სატელევიზიო სერიალ „Cory In The House“-ში, სადაც იგი, პრეზიდენტის შვილის, სოფიას  როლს ასრულებს, იგივე როლით, მან ითამაშა სერიალში, ჰანა მონტანას, ერთ-ერთ ეპიზოდში. მედისონმა იზაბელა ტაილერის როლი, სამეცნიერო სატელევიზიო სერიალ „ოთხი ათას ოთხასი“-ს ერთ-ერთ ეპიზოდში შეასრულა. 2007 წელს იყო დისნეის არხის თამაშების კომენტატორი. ჰქონდა ხმოვანი როლი ანიმაციურ სერიალ, „სპეციალური აგენტი ოსო“-ში.  2009 წელს იგი გამოჩნდა სატელევიზიო შოუში, „ხართ თუ არა მეხუთე კლასელზე ჭკვიანი“-ში.

2011 წელს პეტის ჰქონდა ორი მნიშვნელოვანი როლი. ხმოვანი როლი ანიმაციურ სერიალ „Jake and the Never Land Pirates“-ში  და ელი ბრუკსის როლი კანადურ სატელევიზიო სერიალ „ცხოვრება ბიჭებთან ერთად“.

## სქოლიო 
კატეგორია:ამერიკელი მსახიობები
კატეგორია:ამერიკელი მოდელები
კატეგორია:დაბადებული 1998
კატეგორია:დაბადებული 22 ივლისი
კატეგორია:ცოცხალი ადამიანები
კატეგორია:ტეხასში დაბადებულები
კრისტალინა გეორგიევა

**კრისტალინა გეორგიევა** (; დ. 13 აგვისტო, 1953, სოფია, ბულგარეთი) — ბულგარელი ეკონომისტი, მსოფლიო ბანკის მთავარი აღმასრულებელი დირექტორი, ევროკომისარი ბულგარეთიდან. საერთაშორისო სავალუტო ფონდის მე-12 დირექტორ-განმკარგულებელი 2019 წლის 1 ოქტომბრიდან. მსოფლიო ბანკის ვიცე-პრეზიდენტი 2008 წლიდან 2010 წლამდე. სოფიის ეროვნული და მსოფლიო მეურნეობის უნივერსიტეტის ეკონომიკის კათედრის დოცენტი და სამეურვეო საბჭოს წევრი.

ევროკომისრის თანამდებობაზე მუშაობს 2010 წლის თებერვლიდან, მისი ნომინირება მოახდინა ბულგარეთის პრემიერ-მინისტრმა ბოიკო ბორისოვმა. ამავე წლის 30 ნოემბერს იგი „წლის კომისრად“ და „წლის ევროპელად“ აღიარეს და მიიღო ელექტორნული ჟურნალის „European Voice“-ის ყოველწლიური პრემია. მას აღნიშნული პრემია მიენიჭა ჰაიტიში და პაკისტანში ჰუმანიტარული კატასტროფების დროს მოღვაწეობისათვის. 

## ბიოგრაფია
კრისტალინა გეორგიევა დაიბადა 1953 წლის 13 აგვისტოს სოფიაში. დედამისი იყო ქალაქ ლიუბიმეცის მკვიდრი, ხოლო მამამისი ქალაქ ელენას მცხოვრები რევოლუციონერის ივან კირშოვსკის შვილიშვილი. უმაღლესი განათლება მიიღო კარლ მარქსის ინსტიტუტში (ამჟამად სოფიის ეროვნული და მსოფლიო მეურნეობის უნივერსიტეტი), სადაც სწავლობდა პოლიტეკონომიასა და სოციოლოგიას. ინსტიტუტი დაამთავრა 1976 წელს. სამეცნიერო მოღვაწეობა დაიწყო 1977 წელს უნივერსიტეტში, სადაც მოგვიანებით გახდა დოცენტი. 1986 წელს დაიცვა სადოქტორო დისერტაცია თემაზე „ეკოლოგიური პოლიტიკა და ეკნომიკური ზრდა აშშ-ში“. სწავლობდა ლონდონის ეკონომიკის სკოლაში (1987-1988 წწ.), ფიჯიში მდებარე სამხრეთ წყნაროკენურ უნივერსიტეტში და ავსტრალიის ეროვნულ უნივერსიტეტში, სადაც მოისმინა ლექციები გარდამავალი ეკონომიკის ქვეყნებზე. 2014 წელს გადადგა თანამდებობიდან  რათა დაეკავებინა მსოფლიო ბანკის აღმასრულებელი დირექტორის თანამდებობა.. 

2016 წლის 28 სექტემბერს ბულგარეთის მთავრობამ კრისტალინა გეორგიევას კანდიდატურა წარადგინა გაეროს გენერალური მდივნის თანამდებობაზე. 5 ოქტომბერს გამართულ არჩევნებზე, რომელშიც პორტუგალიელმა ანტონიუ გუტერეშმა გაიმარჯვა გეორგიევამ დაიკავა მერვე ადგილი.

2019 წლის 25 სექტემბერს კრისტალინა გეორგიევა აირჩიეს საერთაშორისო სავალუტო ფონდის დირექტორად და ამ თანამდებობაზე შეცვალა კრისტინ ლაგარდი. მოვალეობის შესრულებას შეუდგა 2019 წლის 1 ოქტომბერს.

## სქოლიო
კატეგორია:დაბადებული 13 აგვისტო
კატეგორია:დაბადებული 1953
კატეგორია:ბულგარელი ქალი ეკონომისტები
კატეგორია:საერთაშორისო სავალუტო ფონდის დირექტორები
კატეგორია:ევროკომისრები
კატეგორია:ბულგარელი ქალი პოლიტიკოსები
კატეგორია:ცოცხალი ადამიანები
კატეგორია:ევროკომისრები (2009-2014)
კატეგორია:ევროკომისრები (2014-2019)
დიეპი

**დიეპი** () — ქალაქი საფრანგეთში, ნორმანდიის რეგიონში, ზღვისპირა სენას დეპარტამენტში. 29 080 მცხოვრები (2017). მდებარეობს ლა-მანშინს სრუტის ნაპირზე, მდინარე არკის შესართავზე, ქალაქ რუანიდან 55 კილომეტრით ჩრდილოეთით. მსხვილი სამგზავრო პორტი, საბორნე მიმოსვლა ნიუჰეივენთან (დიდი ბრიტანეთი).

## ისტორია 
დიეპი სავარაუდოდ წარმოიშვა დაახლოებით 900 წელს. მის დასახელებას სკანდინავიური წარმომავლობა აქვს და ითარგმნება როგორც „სიღრმე“. ერთ-ერთი ვერსიის თანახმად, სახელწოდება მდინარის მიხედვით მიიღო, რომელსაც აქ გადმომსხდარმა ვიკინგებმა დიეპი უწოდეს, მეორეს მიხედვით — ზღვის უბის მიხედვით, რომელსაც დიდი სიღრმე აქვს. დიეპი პირველად 1030 წლის დოკუმენტებში იხსენიება როგორც ნორმანდიის ჰერცოგთა დომენში შემავალი მეთევზეთა დასახლება. 1066 წელს ნორმანთა მიერ ინგლისის დაპყრობის შემდეგ სწრაფად განვითარდა როგორც ბრიტანეთთან საზღვაო გადაზიდვისა და ვაჭრობის, აგრეთვე მარილის გამოხდის ცენტრი. დიეპის ბურგი (იხსენიება 1079 წლიდან) და ციხესიმაგრე (აგებული XII საუკუნის მეორე ნახევარში) 1195 წელს დაანგრიეს საფრანგეთის მეფის ფილიპე II ოგიუსტის ჯარისკაცებმა. 1197 წელს ნორმანდიის ჰერცოგმა ქალაქი რუანის ეპისკოპოსს გადასცა ქალაქ ლეზ-ანდელის სანაცვლოდ. 1360–90-იან წლებში დიეპი კედლით გარშემოირტყა და ქალაქის უფლებები მიიღო. ასწლიანი ომის დროს (1337–1453) გარკვეული დროით ინგლისელთა მფლობელობაში იყო (1419–1935). XV საუკუნის შუა ხანიდან საფრანგეთის ინგლისთან, ნიდერლანდებთან, ესპანეთთან და პორტუგალიასთან საზღვაო ვაჭრობის (თევზი, ტექსტილი, მარცვლეული კულტურები) მნიშვნელოვანი ცენტრი და ფრანგი კაპერებისა და მეზღვაურების (ჟ. ანჟო, ჟ. პარმენტიე) ერთ-ერთი საყრდენი პუნქტი იყო, XVI საუკუნეში — ჰუგენოტებისა. 1694 წელს ანგლო-ნიდერლანდული ესკადრის მიერ განხორციელებული დაბომბვის შედეგად განადგურდა. XVIII საუკუნეში თავიდან აშენდა. მეორე მსოფლიო ომის დროს ქალაქ დიეპთან გერმანელებმა ალყაში მოაქციეს და ტყვედ აიყვანეს ფრანგული არმიის 20-ათასკაციანი დაჯგუფება (6–13 ივნისი, 1940). გერმანული ოკუპაციის დროს მნიშვნელოვანი როლი ითამაშა სიმაგრეთა სისტემაში „ატლანტის ტალღა“. 1942 წლის 19 აგვისტოს მარცხით დასრულდა დიეპთან ანგლო-კანადელ მებრძოლთა გადასხმის ცდა (ოპერაცია „იუბილე“). გათავისუფლდა 1944 წლის 1 სექტემბერს კანადის სამხედრო ნაწილების მიერ ნორმანდიის დესანტის ოპერაციის წარმატებულად დასრულების შემდეგ.

## ჰავა 
დიეპი ზღვისპირა კლიმატური კურორტია. ჰავა ზღვიურია, რბილი ზამთრითა (საშუალო ტემპერატურა დაახლ. 8 °C) და ძალიან თბილი ზაფხულით (საშუალო ტემპერატურა 22 °C). ქალაქში არის 1 კილომეტრზე გრძელი ქვიშაკენჭიანი პლაჟი; პრომენადი. როგორც კურორტი ვითარდება 1822 წლიდან. დიდი პოპულარობით სარგებლობდა ფრანგ მწერლებს, მხატვრებსა და კომპოზიტორებს შორის (გი დე მოპასანი, ეჟენ დელაკრუა, კამილ სენ-სანსი და სხვ.). დღეს ქვეყნის ერთ-ერთი ყველაზე პოპულარული საზღვაო კურორტია. ტურიზმის ცენტრი.

## ისტორიული ძეგლები 
ქალაქში შემონახულია სენ-ჟაკის (XII–XVI სს.), სენ-რემის (XVI–XVII სს.) ეკლესიები, ციხე-დარბაზი (XIV–XV სს.; 1923 წლიდან ქალაქის მუზეუმი), ქალაქის სიმაგრის კოშკები (XV ს.).

## ეკონომიკა 
დიეპში არის ტექსტილის, ფარმაცევტული მრეწველობის საწარმოები; 1955 წლიდან მოქმედებს ფირმა „Alpine“-ის ქარხანა, რომელიც სპორტულ ავტომობილებს აწარმოებს (1978 წლიდან კონცერნ „Renault S.A.“-ის საკუთრებაა); გემთშეკეთება. განვითარებულია თევზჭერა.

## სქოლიო 
კატეგორია:ზღვისპირა სენას დეპარტამენტის ქალაქები
კარდანახის ღვთაების ეკლესია

**კარდანახის ღვთაების ეკლესია** — არქიტექტურული ძეგლი, მდებარეობს გურჯაანის მუნიციპალიტეტ, სოფელ კარდანახში. იდგა შინმოუსვლელი პარკის ტერიტორიაზე. განეკუთვნება შუა საუკუნეებს.

შემორჩენილია ნანგრევების სახით, გეგმა არ იკითხება. ეკლესია ნაგები იყო რიყის ქვითა და კირის ხსნარით.

## ლიტერატურა
კატეგორია:გურჯაანის მუნიციპალიტეტის ტაძრები
სენ-ჟან-დე-ლიუზი

**სენ-ჟან-დე-ლიუზი** () — ზღვისპირა კლიმატური კურორტი საფრანგეთში (ატლანტური პირენეების დეპარტამენტი). მდებარეობს ბისკაის ყურის სანაპიროზე, ესპანეთის საზღვართან ახლოს, ქალაქ ბაიონიდან სამხრეთ-დასავლეთით. 14 093 მცხოვრები (2017).

ხელსაყრელი ბუნებრივ-კლიმატური პირობები და ფართო ქვიშის პლაჟი იძლეოდა იმის საშუალებას, რომ სენ-ჟან-დე-ლიუზი განვითარებულიყო როგორც ქვეყნის ერთ-ერთი ყველაზე პოპულარული კურორტი. თელასოთერაპიის ცენტრი — „Hélianthal“. განვითარებულია ტურიზმი; ქალაქში არის ისტორიულ-არქიტექტურული ძეგლები, მათ შორის — იოანე ნათლისმცემლის ეკლესია ხის პატრონიკეთი (XV–XVII სს.; მდიდრულად მორთული საკურთხეველი — დაახლ. 1669), XV–XVIII საუკუნეების ბასკური სახლები, მერია (XVII ს.); კურორტთან ახლოს არის ციხე-დარბაზი შატო-დ’ურტუბიე (XIV ს.-ის შუა ხანები). ქალაქ-კურორტისათვის დამახასიათებელია ბასკეთის არქიტექტურული სტილის მრავალრიცხოვანი სახლები. კაზინო. შემოგარენში მდებარეობს კურორტები სიბური (მორის რაველის სამშობლო), ბიარიცი და სხვ.

## ლიტერატურა 
* 

## სქოლიო 
კატეგორია:ატლანტური პირენეების დეპარტამენტის ქალაქები
ზოი კრავიცი

**ზოი კრავიც** (დ. 1 დეკემბერი, 1988) — ამერიკელი მსახიობი, მომღერალი და მოდელი. მსახიობ-მუსიკოს ლენის კრავცისა და მსახიობ ლიზა ბონეტის ქალიშვილი, კრავიცის პირველი ფილმი რომელითაც აღიარება მოიპოვა 2011 წელს გადაღებული ფილმი *X-Men: First Class*-ია, რომელშიც ანჯელ სალვადორეს ასახიერებს, ამას მოჰყვა  როლები  ფილმებში *The Divergent Series* (2014)  და *Mad Max: Fury Road* (2015).

კრავიცის სამსახიობა დებიუტი შედგა 2007 წელს რომანტიკულ კომედიურ ფილმში *No Reservations*. მას შემდეგ კრავიცმა რავალ ფილმში ითამშა: *Fantastic Beasts and Where to Find Them* (2016) და მისი გაგრძელება 2018 წლის *Fantastic Beasts and Where to Find The* (ჰიტ პოტერის) ფილმი სადაც ლეტა ლესტრანესი ითამაშა, და როგორც სელინა კაილი მოგვევლინა / *Catwoman in Lego Batman Movie*-ში (2017). მან ასევე ითამაშა როლები მრავალ ფილმში, მათ შორის  *Dope* (2015), ''Adam Green's Aladdin* (2016) და  *Gemini* (2017). გარდა ამისა, კრავციცი თამაშობდა მთავარ როლებს HBO დრამატულ სერიალში *Big Little Lies* (2017–დღემდე) და Hulu რომანტიკული კომედიების სერიაში *High Fidelity* (2020 – დღემდე).

მსახიობობის გარდა, კრავციც მუშაობდა მოდელად და მუსიკოსად. იგი *ვერა ვანგის პრინცესა* სუნამოს სახე იყო 2009 წელს, პოზიორობდა  *Venus Zine* და *Elle*-სთვის. მან მიიღო მონაწილეობა ჯგუფში  *Lolawolf* და გამოუშვა ალბომი *Calm Down'' 2014 წელს. ჯგუფი შეიქმნა ლილი ალენისა და მაილი საირუსისთვის და მონაწილეობა მიიღო მრავალ მუსიკალური ფესტივალშ. იგი ასევე თანამშრომლობდა სხვადასხვა არტისტებთან, როგორებიცაა დრეიკი და ჯანელ მონე.

## ადრეული ცხოვრება
კრავიცი დაიბადა ლოს ანჯელესში, კალიფორნიაში,  მსახიობ ლიზა ბონეტის  და მუსიკოს ლენზე კრავიცის ოჯახში.  მისი ორივე მშობელი ნახევრად აფრო-ამერიკელი და ნახევარი აშენაზიული ებრაული წარმოშობისაა არიან.  მისი ბებია, მსახიობი როქსი როკერი, და მისი დედის პაპა, ალენ ბონეტი, აფრო-ამერიკელი წარმოშბის იყვნენ, მისი ბებიის ოჯახის ზოგიერთი წარმომადგენელი ბაჰამის კუნძულებიდან იყო. მისი მამა პაპა, NBC სატელევიზიო ახალი ამბების პროდიუსერი  კრავციცი და დედის ბებია, არლენ ლიტმანი, ორივე ებრაული წარმოშობის იყვნენ.

კრავიცის მშობლები დაქორწინდნენ 1987 წელს და განქორწინდნენ ექვსი წლის შემდეგ, 1993 წელს, როდესაც ზოი კრავიცი ხუთი წლის იყო.  იგი დედასთან ერთად ცხოვრობდა ტოპანგას კანიონში და შემდეგ თერთმეტი წლის ასაკში მაიამიში გადავიდა საცხოვრებლად მამამისთან ერთად, დედასთან ერთად ზაფხულის ატარებდა. კრავიცს ჰყავს უმცროსი და-ძმა, ლოლა იოლანი მომია, და ნახევარძმა - ნაკოა-მგელი მანაკუაოპა ნამაკაია მონოა,   მისი ნათლული არის კინორეჟისორი ბრიუს კოენი, ხოლო მისი ნათლულები მსახიობები მარიზა ტომი და კრი ზაფხულია. 

ზოიმ დაამთავრა მაიამის  სკოლა, შემდეგ კი რუდოლფ შტაინერს სკოლა მანჰეტენში, ნიუ-იორკი, სადაც სწავლა დაამთავრა 2007 წელს.  ზოიმ ამავე  წელს სწავლა დაიწყო ნიუ-იორკის სახელმწიფო უნივერსიტეტში, მან დატოვა კოლეჯი ერთი წლის შემდეგ და გადავიდა ბრუკლინში, ნიუ-იორკი, სამსახიობა კარიერის შესაქმნელად.  იგი ებრძოდა ანორექსიას დაახლოებით 24 წლის ასაკამდე. 

## რესურსები ინტერნეტში
* 

## სქოლიო 
კატეგორია:დაბადებული 1988
კატეგორია:დაბადებული 1 დეკემბერი
კატეგორია:ამერიკელი მსახიობები
კატეგორია:ცოცხალი ადამიანები
მიმი როჯერსი

**მირიამ მიმი როჯერსი**(დ. 27 იანვარი, 1956) — ამერიკელი მსახიობი, პროდიუსერი და პროფესიონალი პოკერის მოთამაშე. გადაღებულია შემდეგ ფილმებში: „Gung Ho“(1986), „ვიღაც მათვალიერებს“(1987), „სასოწარკვეთილი საათები“(1990), „The Rapture“(1991), „Reflections on a Crime“(1994), „სარკეს ორი სახე აქვს“(1996), „Austin Powers: International Man of Mystery“(1997), „კოსმოსში დაკარგულები“(1998), „ჯინჯერი გაცოფდა“(2000), „კარი სარდაფში“(2004), „თუ გინდა კარგი დრო გაატარო, დამირეკე“(2012). გადაღებულია რამდენიმე სატელევიზიო შოუსა და ფილმში, მათ შორისაა: „ქაღალდის თოჯინები“(1984), „Weapons of Mass Distraction“(1997), „მარყუჟი“(2006-2007), „2.5 მამაკაცი“(2011-2015), „უილფრედი“(2014), „შეშლილები“(2015), „ბოში“(2014-დღემდე).

პირველი განქორწინების შემდეგ, იგი ლოს-ანჯელესში გადავიდა სამსახიობო კარიერის გასაგრძელებლად. 9 თვის განმავლობაში, მსახიობობას, მილტონ კეტსელთან ერთად სწავლობდა. მისი ადრინდელი როლები სატელევიზიო სერიალებს მოიცავს, მათ შორისაა: „გორაკის ქუჩა ბლუზი“(1981), „პირადი დეტექტივი“(1982), „Hart to Hart“(1983). 1982 წელს, როჯერსი გადაღებული იქნა ფილმ „Hear No Evil“-ში, როგორც მეგი. 1983-84 წლებს შორის, იგი რეგულარულად იღებდა მონაწილეობას სატელევიზიო სერიალ, „რაუსტერებში“, და „ქაღალდის თოჯინებში“. 1986 წელს, ამერიკულ კომედიურ დრამა ფილმში, მიშელ კიტონთან ერთად მიიღო მონაწილეობა.

## ადრინდელი ცხოვრება 
როჯერსი 1956 წლის 27 იანვარს ფლორიდაში დაიბადა. არის ინჟინერ ფილიპ სპიქლერისა და მოცეკვავეს, კეტი ტალენტის ქალიშვილი. მამამისი ებრაელი იყო.

ლოს-ანჯელესში გადასვლამდე, ოჯახი ცხოვრობდა ვირჯინიაში, არიზონაში, მიჩიგანის შტატში, და ინგლისში. მან საშუალო განათლება 14.

## პერსონალური ცხოვრება 
როჯერსმა სამჯერ იქორწინა. იგი ჯეიმზ როჯერსზე 1976 წელს დაქორწინდა, 1980 წელს კი წყვილი განქორწინდა, მიმი დღესაც მის გვარს ატარებს. 1987 წლის 9 მაისს როჯერსი ტომ კრუზზე დაქორწინდა, ნიუ-იორკში, თუმცა 1987 წელს დაშორდნენ, ხოლო 1990 წელს საბოლოოდ განქორწინდნენ. 1990 წლის იანვარში, წყვილმა გამოაქვეყნა ერთობლივი განცხადება: „მიუხედავად იმისა, რომ ჩვენს ქორწინებასთან დაკავშირებით ძალიან პოზიტიური ასპექტები არსებობდა, იყო რამდენიმე საკითხი, რომელთა მოგვარებაც კი ვერ მოხერხდა მათზე მუშაობის პერიოდის შემდეგაც კი.“ It was Rogers who introduced Cruise to Scientology.

1990 წელს როჯერსმა კრის სიაფასთან ერთად დაიწყო ცხოვრება, წყვილი 2003 წელს დაქორწინდა, მათ მოგვიანებით ორი შვილი ეყოლათ .

როჯერსს დიდი წვლილი აქვს შეტანილი, საარჩევნო კამპანიებში, დემოკრატიული პარტიისათვის.

## სქოლიო 
კატეგორია:ამერიკელი მსახიობები
კატეგორია:დაბადებული 1956
კატეგორია:დაბადებული 27 მაისი
კატეგორია:ცოცხალი ადამიანები
დიდი ბალხანი

**დიდი ბალხანი** () — ქედი თურქმენეთის დასავლეთ ნაწილში. უზბოის მშრალი ხეობით გამოყოფილია პატარა ბალხანისაგან და ქოფეთდაღის დასავლეთ კიდისაგან. გადაჭიმულია დასავლეთიდან აღმოსავლეთისაკენ დაახლოებით 60 კმ-ზე, სიგანე 20 კმ. სიმაღლე 1880 მ-მდე (მთა არლანი). ციცაბო ჩრდილოეთი და შედარებით დამრეცი სამხრეთი ფრთისაგან შემდგარი ანტიკლინორიუმია. სტრუქტურის დასავლეთ გაგრძელება დაძირულია კასპიისპირა ვაკის უახლესი დანალექების ქვეშ. უმეტესწილად აგებულია იურული და ცარცული ასაკის კირქვებითა და ქვიშაქვებით. კალთები ძლიერაა გაშიშვლებული, განსაკუთრებით ფრიალოა ჩრდილოეთი, ხოლო სამხრეთი შეჭრილ-შემოჭრილია ხეობებით. გაბატონებულია უდაბნო (800 მ-მდე), ნახევარუდაბნო და მთა-სტეპის ლანდშაფტები მთის ქსეროფიტებითა და ღვიის მეჩხერი ტყით. დაჩრდილულ ხეობებში იზრდება ბუჩქნარები. მოსწორებული რელიეფის მცირე მონაკვეთები გამოიყენება ურწყული მიწათმოქმედებისათვის. სიახლოვესაა ნავთობის საბადო ნებითდაღი.

## რესურსები ინტერნეტში
* დიდი ბალხანი // გეოგრაფიის ენციკლოპედია 

## სქოლიო
კატეგორია:თურქმენეთის ქედები
Neo Geo Pocket Color-ის თამაშების სია

[მინი|[Neo Geo Pocket Color]]
ეს არის პორტატიული ვიდეო თამაშების კონსოლის, **Neo Geo Pocket Color-ის ვიდეო თამაშების სია**, დალაგებული ანბანის მიხედვით.

## თამაშები
სიაში წარმოდგენილია 82 ერთეული თამაში. თამაშები, რომლებიც თავსებადია Neo Geo Pocket-ზე აღნიშნულია როგორც *უკუთავსებადი*.

## რესურსები ინტერნეტში
*Complete NGPC Masterlist

კატეგორია:Neo Geo Pocket Color-ის თამაშები
კატეგორია:ვიდეო თამაშების სიები პლატფორმების მიხედვით
მარგო ჰემინგუეი

მინი|მარგო ჰემინგუეი 1976 წელს.
**მარგო ლუის „მარგოქს“ ჰემინგუეი** (დ. 16 თებერვალი, 1954 — გ. 1 ივლისი, 1996) — ამერიკელი მოდელი და მსახიობი. მან წარმატებას მიაღწია სამოდელო კარიერით 1970-იანი წლების შუა ხანებში, როდესაც გამოჩნდა ჟურნალების ''Cosmopolitan, Elle, Harper's Bazaar, Vogue* და *TIME*-ის ყდებზე.

მარგომ ხელი მოაწერა მილიონ დოლარიან კონტრაქტს *Fabergé*-თან, რომლის მიხედვითაც მარგო გახდა spokesmodel-ი  *Babe* პარფიუმისთვის. მარგო ცნობილი მწერლის ერნესტ ჰემინგუეის შვილიშვილი იყო. მარგო ბოლო წლებში იტანჯებოდა დეპრესიით და დამოკიდებული იყო ნარკოტიკზე, საბოლოოდ კი სიცოცხლე თვითმკვლელობით, ნარკოტიკის გადაჭარბებული დოზით დაასრულა 42 წლის ასაკში, 1996 წლის 1 ივლისს.

## ახალგაზრდობა 
მარგო ლუის ჰემინგუეი დაიბადა პორტლენდში, ორეგონის შტატში. ის ბაირა ლუისა (née Whittlesey) და ჯეკ ჰემინგუეის (ერნესტ ჰემინგუეის უფროსი ვაჟი) შვილი იყო. როდესაც მარგომ გაიგო, რომ მას ღვინის სახელი დაარქვეს, *Château Margaux*, მან „Margot“-ის მართლწერა შეცვალა „Margaux“-ით. მარგოს ორი და ჰყავდა: მარიელ ჰემინგუეი და ჯოანი (მეტსახელად მაფეტი). ბავშვობის პერიოდში ოჯახი საცხოვრებლად გადავიდა ორეგონიდან კუბაში, სადაც ცხოვრობდა მისი ცნობილი ბაბუა ერნესტი, შემდეგ გადავიდნენ სან – ფრანცისკოში, საბოლოოდ კი შეჩერდნენ აიდაჰოში, სადაც ისინი ბაბუის ფერმაში ქეთჩუმში ცხოვრობდნენ, Sun Valley–ის მიმდებარე ტერიტორიაზე.

მარგო თინეიჯერობის ასაკში იტანჯებოდა სხვადასხვა სახის დაავადებით, მათ შორის ალკოჰოლიზმით, დეპრესიით, ბულიმიითა და ეპილეფსიით. მას ასევე ჰქონდა დისლექსია. მარგოს ნებართვით, გადაიღეს ვიდეოჩანაწერი, რომელიც ასახავდა  ბულიმიის თერაპიას. შემდგომ ეს ჩანაწერი გადაცემის სახით გაუშვეს ტელევიზორში.

## კარიერა 
1.83 სანტიმეტრის მარგომ წარმატებას მიაღწია, როგორც მოდელმა, მათ შორის მილიონ დოლარიანი კონტრაქტი გააფორმა *Fabergé*-თან. აღსანიშნავია, რომ ეს იყო პირველი მილიონდოლარიანი კონტრაქტი, რომელიც ოდესმე გადაეცა მოდელს. იგი ასევე გამოჩნდა *Cosmopolitan, Elle, Harper's Bazaar, and Vogue*-ის გარეკანებზე, ასევე 1975 წლის 16 ივნისს ჟურნალ *TIME-''ის ყდაზე, რომელიც მას ერთ-ერთ "ახალ ლამაზმანს" უწოდებდა. 1975 წლის 1 სექტემბერს, ამერიკული Vogue–ს მიერ გაშუქებულ ნომერში, ჰემინგუეის „ნიუ – იორკის ახალი სუპერმოდელი“ უწოდეს. 

## პირადი ცხოვრება 
ჰემინგუეის პირველი ქორწინება, ერროლ ვეტანსონთან (Wetanson), განქორწინებით დასრულდა. ისინი 19 წლის ასაკში შეხვდნენ ერთმანეთს, როდესაც მარგო მამამისთან ერთად ბიზნეს მოგზაურობაში გაემგზავრა ნიუ იორკში დებარე სასტუმრო პლაზაში. ოთხი თვის შემდეგ მარგო აიდაჰოდან ნიუ – იორკში გადავიდა ერროლთან ერთად საცხოვრებლად. 

1979 წლის ბოლო დღეს, ჰემინგუეი ცოლად გაჰყვა ფრანგ კინორეჟისორ ბერნარდ ფაუხერს ქეთჩუმში და ისინი პარიზში ცხოვრობდნენ ერთი წლის განმავლობაში. მარგო და ბერნარდი 1985 წელს განქორწინდნენ.

## სქოლიო 
კატეგორია:დაბადებული 1954
კატეგორია:დაბადებული 16 თებერვალი
კატეგორია:გარდაცვლილი 1996
კატეგორია:გარდაცვლილი 1 ივლისი
კატეგორია:ამერიკელი მოდელები
კატეგორია:ამერიკელი ქალი კინომსახიობები
კატეგორია:XX საუკუნის ამერიკელი ქალი მსახიობები
ადელაიდა კეინი

**ადელაიდა ვიქტორია კეინი** (ინგლ. Adelaide Victoria Kane; დ. 9 აგვისტო, 1990, კლერმონი, ავსტრალია) — ავსტრალიელი მსახიობი. სახელი გაითქვა ისეთი როლების შესრულებით, როგორებიცაა: ლოლი ოლენი სერიალ „მეზობლებში“, კორა ჰეილი „თინეიჯერ მგელში“ და მარიამ სტიუარტი სერიალში „სამეფო“. 

## ბავშვობა და განათლება 
ადელაიდა კეინი დაიბადა 1990 წლის 9 აგვისტოს კლერმონში, დასავლეთ ავსტრალიაში. მამამისი შოტლანდიელია და გლაზგოში დაიბადა, ხოლო დედამისს შოტლანდიურ-ირლანდიურ-ფრანგული ფესვები აქვს. მას მხოლოდ ერთი უმცროსი ძმა ჰყავს, სახელად უილიამი.

როდესაც იგი შვიდი წლის იყო მისი მშობლები განქორწინდნენ, რის გამოც ადელაიდა და მისი ძმა მარტოხელა დედამ აღზარდათ. ისინი პერთში გადასახლდნენ, სადაც მან წმინდა ჰილდას სახელობის გოგონათა ანგლიკანური სკოლა დაამთავრა. მას შემდეგ, რაც სერიალ „მეზობლებში“ როლზე დაამტკიცეს, ის და დედამისი მელბურნში გადასახლდნენ, თუმცა ადელაიდას ძმა და მამინაცვალი პერთში დარჩნენ. ასევე როლის გამო, იგი გარკვეული პერიოდის განმავლობაში ახალ ზელანდიაშიც ცხოვრობდა.

2009 წლის სექტემბერში 19 წლის ადელაიდამ დატოვა მშობლიური ავსტრალია და აშშ-ში, კერძოდ კი ლოს-ანჯელესში გადასახლდა, რათა სამსახიობო კარიერას გაჰყოლოდა.

## კარიერა 
კეინის ტელე-ეკრანზე პირველად სამი წლის ასაკში გამოჩნდა. ამის შემდეგ, იგი ექვსი წლის ასაკში კვლავ დაამტკიცეს როლზე, რის შემდეგაც ადელაიდა გამუდმებით მონაწილეობდა საბავშვო და გასართობ გადაცემებში.

2006 წელს იგი პირველ სერიოზულ როლზე დაამტკიცეს. ამ პერიოდში იგი სერიალ „მეზობლების“ ერთ-ერთ მთავარ — ლოლი ოლენის — როლზე აიყვანეს. ამ სერიალში მას სამთვიანი კონტრაქტი გაუფორმეს, თუმცა კარგად შესრულების გამო ახალი კონტრაქტი მისცეს. 2012 წელს ფილმში „თხები“ შეასრულა ობრის როლი. 

უკვე 2013 წელს იგი გადაიღეს ისეთ პოპულარულ ამერიკულ სერიალში, როგორიცაა „თინეიჯერი მგელი“, სადაც მან კორა ჰეილის როლი შეასრულა. აღსანიშნავია, რომ მისი ამ სერიალში მოღვაწეობა არც ისე ხანგრძლივი აღმოჩნდა და მხოლოდ 12 ეპიზოდში ითამაშა.

2013 წელს იგი შოტლანდიისა და საფრანგეთის დედოფალ მარიამ სტიუარტის როლზე დაამტკიცეს ისტორიულ სერიალში „სამეფო“, რომლის გადაღებებიც 2017 წლამდე გაგრძელდა. ამ სერიალმა მას განსაკუთრებული პოპულარობა და აღიარება მოუტანა, რაც იმის დამსახურებაც იყო, რომ იგი სერიალის მთავარ პერსონაჟს განასახიერებდა.

2014 წელს, მარიამ სტიუარტის როლისათვის ადელაიდა ორ ჯილდოზე იქნა წარდგენილი, თუმცა ვერცერთი მოიგო. „სამეფოს“ პარალელურად იგი თამაშობდა ისეთ ფილმებსა და სერიალებში, როგორებიცაა: „ეშმაკის ხელი“ (2014), „ვისი ხაზია ეს?“ (2015) და „დრაკონები: შეჯიბრების ზღვარზე“ (2016-2018).

2019 წლიდან ადელაიდა კეინი, როგორც მოწვეული მსახიობი, მონაწილეობს CBS-ის სერიალ „ბეჭდების თამაშებში“. 

## სქოლიო 
კატეგორია:დაბადებული 9 აგვისტო
კატეგორია:დაბადებული 1990
კატეგორია:ავსტრალიელი ქალი მსახიობები
კატეგორია:ცოცხალი ადამიანები
იუნესკოს მსოფლიო მემკვიდრეობის კომიტეტის 43-ე სესია

**იუნესკოს მსოფლიო მემკვიდრეობის კომიტეტის 43-ე სესია** გაიმართა ქალაქ ბაქოში (აზერბაიჯანი) 2019 წლის 30 ივნისიდან 10 ივლისის ჩათვლით. თავმჯდომარეობდა აზერბაიჯანის კულტურის მინისტრი აბულფაზ ყარაევი. სხდომას ესწრებოდნენ მსოფლიო მემკვიდრეობის კომიტეტის 21 წევრი ქვეყნის დელეგაცია, ასევე დამკვირვებლები 1972 წლის მსოფლიო კულტურული და ბუნებრივი მემკვიდრეობის კონვენციის მონაწილე ქვეყნები.

კომიტეტს განსახილველად გადაეცა 35 ნომინაცია მსოფლიოს 34 ქვეყანაში, მათ შორის ერთი ნომინაცია საზღვრების მნიშვნელოვანი ცვლილებისთვის.. გარდა ამისა, შემოთავაზებული იქნა გადაეხედათ 166 მსოფლიო მემკვიდრეობის ძეგლის სტატუსი, მათ შორის 54 საფრთხეში მყოფი მსოფლიო მემკვიდრეობის ძეგლი

სესიის შედეგად, სია შეივსო 29 ახალი ობიექტით (24 კულტურული კრიტერიუმით, 4 ბუნებრივი, 1 შერეული), ერთი ობიექტი გაფართოვდა. გარდა ამისა, საფრთხის ქვეშ მყოფი ძეგლების სიაში ცვლილებები შეიტანეს. აღნიშნულ სიაში ერთი ობიექტი შეიტანეს და სიიდან ორი ობიექტი ამორიცხეს.

2019 წლის 10 ივლისის მდგომარეობით, მსოფლიოს 167 ქვეყნიდან 1121 ობიექტი იყო მსოფლიო მემკვიდრეობის სიაში. საფრთხის ქვეშ მყოფი მსოფლიო მემკვიდრეობის სია შედგებოდა 53 ძეგლისაგან 33 ქვეყანაში.

სხდომაზე გადაწყდა, რომ მსოფლიო მემკვიდრეობის კომიტეტის 44-ე სესია 2020 წელს გაიმართოს ჩინეთის ქალაქ ფუჯოუში.

## მსოფლიო მემკვიდრეობის ძეგლები 
## მსოფლიო მემკვიდრეობის ძეგლების გაფართოება 
## საფრთხის ქვეშ მყოფი ძეგლების სიაში შეყვანილი ძეგლები 
## საფრთხის ქვეშ მყოფი ძეგლების სიიდან ამორიცხული ძეგლები 
## რესურსები ინტერნეტში 
* 43rd session of the World Heritage Committee
* New Inscribed Properties (2019)

## სქოლიო 
კატეგორია:მსოფლიო მემკვიდრეობის კომიტეტის სესიები
კარდანახის ეკლესია

**კარდანახის ეკლესია** — არქიტექტურული ძეგლი, მდებარეობს გურჯაანის მუნიციპალიტეტის სოფელ კარდანახში, კავკაიანთ წყაროდ წოდებულ ადგილში. განეკუთვნება გვიან შუა საუკუნეებს. ეკლესია დარბაზულია (5,8 x 4,75მ) ნაგებია სხვადასხვა ზომის რიყის ქვითა და კირის ხსნარით. ძლიერადაა დაზიანებული. კედლები შემორჩენილია 60-70 სმ-ის სიმაღლეზე. ინტერიერი ამოვსებულია მიწით. აღმოსავლეთით კუთხეებმომრგვალებული საკურთხეველია, რომელიც დარბაზისგან მხრებით არ არის გამოყოფილი. შესასვლელი დასავლეთიდან ყოფილა.

## ლიტერატურა 
კატეგორია:გურჯაანის მუნიციპალიტეტის ტაძრები
კეიტლინ სტეისი

**კეიტლინ სტეისი** (ინგლ. Caitlin Stasey, დ. 1 მაისი, 1990, მელბურნი, ავსტრალია) — ავსტრალიელი მსახიობი და მომღერალი. სახელი გაითქვა სერიალ „მეზობლებში“ შესრულებული რეიჩელ კინსკისა და ისტორიულ სერიალ „სამეფოში“ შესრულებული ლედი კენას როლებით. იგი აგრეთვე ცნობილია დრამა „გთხოვ მოგეწონო-ში“ მონაწილეობით. 

## ბავშვობა 
კეიტლინი დაიბადა 1990 წლის 1 მაისს მელბურნში, ავსტრალიაში. იგი არის დეივიდ და სალი სტეისების უფროსი ქალიშვილი. კეიტლინი თავის უმცროს დასთან, ვიქტორიასთან ერთად აღიზარდა. 

2000 წელს, 10 წლის კეიტლინმა როგორც „ავსტრალიელ გოგონათა ნაკრების“ წევრმა მსოფლიოს გარშემო იმოგზაურა.

## კარიერა 
სტეისის სამსახიობო კარიერა 2003 წლის სექტემბერში დაიწყო საბავშვო სატელევიზიო სერიალ „ძილის კლუბში“ შესრულებული ფრანჩესკა თომასის, იგივე „ფრენკის“ როლით, სადაც იგი ფაქტობრივად საკუთარ თავს განასახიერებდა, ოღონდ „ფრენკის“ სახელით. იგი ამ სერიალში 2006 წლამდე მონაწილეობდა.

2005 წლის აპრილში იგი სერიალ „მეზობლებში“ დაამტკიცეს ერთ-ერთ მთავარ, რეიჩელ კინსკის როლზე. აქ მიღებული წარმატებული როლის გამო მან ერთ წელიწადში მიატოვა „ძილის კლუბი“ და მთლიანად ახალ სერიალზე გადაერთო, რომელშიც 2009 წლამდე თამაშობდა. 

2008 წელს თავის სერიალში ჯეისონ მრაზთან ერთად შეასრულა სადებიუტო სიმღერა „მე შენი ვარ“, რითაც საფუძველი ჩაეყარა კეიტლინის, როგორც მომღერლის კარიერასაც.

სერიალებისა და მომღერლის კარიერის პარალელურად კეიტლინს უხდებოდა ჯერ სკოლის, ხოლო შემდეგ კოლეჯის გამოცდების ჩაბარება, რაც როგორც თავად აღნიშნა „ხელს უშლიდა თავისი შესაძლებლობების გამოვლენასა და კონცენტრაციაში“. 2008 წლის დეკემბერში, შობის დღეს მან ნორვიჩის სამეფო თეატრში შეასრულა ფიფქიას როლიც.

მოგვიანებით მან დატოვა მშობლიური ავსტრალია და აშშ-ში, კერძოდ კი ლოს-ანჯელესში გადასახლდა. აქ იგი 2013 წელს მალევე დაამტკიცეს სერიალ „სამეფოს“ ერთ-ერთ მთავარ, ლედი კენას როლზე. ეს სერიალი დედოფალ მარიამ სტიუარტის ცხოვრებაზე მოგვითხრობს, ლედი კენა კი მას საფრანგეთში ჩაჰყვა შოტლანდიიდან და აქტიურად აუწყო ფეხი სამეფო კარის ცხოვრებას. აღსანიშნავია, რომ ლედი კენა გამოგონილი პერსონაჟია და არა ნამდვილი ისტორიული ფიგურა, რაც ბევრის გაოცებას იწვევს, რადგან „სამეფო“ რეალურ ფაქტებზე დაფუძნებული ისტორიული სერიალია, რეალური პერსონაჟებით. მართალია სერიალის გადაღებები 2017 წლამდე მიმდინარეობდა, თუმცა კეიტლინის გმირი 2015 წლიდან აღარ ჩანს სერიალში. 

ამის პარალელურად, 2013-16 წლებში მან მონაწილეობა მიიღო ABC2-ის სერიალში „გთხოვ მომიწონო“. ასევე 2013 წელს, იგი გადაიღეს ფილმში „ყველა ჩირლიდერი კვდება“, სადაც მედის როლს ასრულებს. 

2016 წლის 22 თებერვალს იგი ფილმში „APB“, ადა ჰამილტონის როლზე დაამტკიცეს. მისი პრემიერა მხოლოდ 2017 წლის თებერვალში შედგა. 2018 წლიდან იგი მონაწილეობს სერიალში „ხალხისათვის“, სადაც მან აგენტ ანია უმსის როლი მოირგო. 

## რესურსები ინტერნეტში 
## სქოლიო 
კატეგორია:დაბადებული 1 მაისი
კატეგორია:დაბადებული 1990
კატეგორია:ავსტრალიელი ქალი მსახიობები
კატეგორია:ავსტრალიელი ქალი მომღერლები
კატეგორია:ცოცხალი ადამიანები
კარდანახის ნაეკლესიარი

**კარდანახის ნაეკლესიარი** — არქიტექტურული ძეგლი, მდებარეობს გურჯაანის მუნიციპალიტეტის სოფელ კარდანახში, ბავშვთა სახლთან. შემორჩენილია კედლის მცირე ფრაგმენტი. გეგმა არ იკითხება.  

## ლიტერატურა 
კატეგორია:გურჯაანის მუნიციპალიტეტის არქეოლოგიური ძეგლები
კოლაგის წმინდა მარიამის ეკლესია

მინი|კოლაგის წმინდა მარიამის ეკლესია
**კოლაგის წმინდა მარიამის ეკლესია** — არქიტექტურული ძეგლი, მდებარეობს გურჯაანის მუნიციპალიტეტის სოფელ კოლაგის დასავლეთით 500 მეტრზე. განეკუთვნება შუა საუკუნეებს. 

ეკლესია დარბაზულია (7,2x5,3 მეტრი) ნაგებია საშუალო ზომის რიყის ქვითა და კირის ხსნარით. ძლიერაა დაზიანებული ჩრდილოეთით, კედელი მთლიანად დანგრეულია, დანარჩენი კედლები დაახლოებით 1,3-1,5 მეტრ სიმაღლეზე დგას. აღმოსავლეთ კედელი შუაში ხოლო სამხრეთით კედელი აღმოსავლეთ ნაწილში განგრეულია. მონგრეულია სამხრეთ-აღმოსავლეთ და სამხრეთ-დასავლეთი კუთხეები.
2000 წელს სოფლის მოსახლეობას ეკლესიის აღდგენა დაუწყია, მაგრამ აღარ დაუმთავრებია. კედლების აღდგენილი ნაწილები საკმაოდ ტლანქია.

ეკლესიას შესასვლელი დასავლეთიდან ჰქონია (შემორჩენილია წირთხლის ნაშთი). აღმოსავლეთით ნახევარწრიული აფსიდია, რომელშიც სარკმელი ყოფილა გაჭრილი (შემორჩენილია კვალი).
 
## ლიტერატურა
კატეგორია:გურჯაანის მუნიციპალიტეტის ტაძრები
ჩალიანის სამაროვანი

**ჩალიანის სამაროვანი** — არქეოლოგიური ძეგლი, მდებარეობს გურჯაანის მუნიციპალიტეტის სოფელ მუკუზანში დასავლეთით , ნალიანის ხევის მარცხნივ დაფერდებულ ნაწილში. სამაროვანი ორიარუსიანია, ქვედა იარუსის სამარხები ძვ. წ. II ათასწლეულის მიწურულს განეკუთვნება ზედა ძვ. წ. I ათასწლეულის დასაწყისს. ძეგლს 1959 წელს მიაკვლია იაე ისტორის არქეოლოგის და ეთნოგრაფის (ხელმძღანელმა კიაზო ფიცხელაურმა) იგი ძლიერ იყო დაზიანებული.
სამაროვანი დიდ ფართობს (1000x300მ)მოიცავს. ყველა სამარხი ორმო ოთკუთხაა და ხის ძელებით ყოფილა გადახურული. მიცვალებულები სამარხის ცენტრის ნაწილში არიან დასვენებულნი მარცხენა ან მარჯვენა გვერდზე ძლიერ მოხრილი კიდურებით, თავით ჩრდილოეთით ან ჩრდილო-აღმოსავლეთით. გარშემო თიხის ჭურჭელი ჰქონდათ შემოწყობილი. აღმოჩნდა ლითონის იარაღი და სამკაულიც. ერთ-ერთ სამარხში მიცვალებულს თავი ხელსაფქვავის ქვაზე ედო. მასალა ინახება საქართველოს ეროვნული მუზეუმის გურჯაანის ისტორიულ ეთნიკურ საცავში.

## ლიტერატურა 
კატეგორია:გურჯაანის მუნიციპალიტეტის არქეოლოგიური ძეგლები
კონსტანტინე დორანიტი

**კონსტანტინე დორანიტი** () — მაღალი თანამდებობის პირი ტრაპიზონის იმპერიაში. დორანიტების საგვარელოს გამოჩენილი წევრი. ფართოდ იყო ჩართული ტრაპიზონის სამოქალაქო ომებში, რომელიც ირინა პალეოლოგოსის (მმართ. 1340–1341) მმართველობის პერიოდში დაიწყო, სადაც ის სებასტოს ჭანიხიტის მხარდამხარ ებრძოდა იმპერატორ ირინას, რაც მარცხით დასრულდა. ცნობები მის შესახებ არ გვხვდება 1341/42 წლებამდე, როდესაც ის კონსტანტინოპოლში ნიკიტა სქოლართან და გრიგორი მიზომატთან ჩავიდა. აქ მათ მოიმხრეს იოანე დიდი კომნენოსი (მმართ. 1342–1344), ვისთან ერთადაც დაბრუნდნენ ტრაპიზონში, დაამხეს ანა კომნენოსი (მმართ. 1341–1342) და 1342 წლის სექტემბერს იოანე იმპერატორად აკურთხეს. 1344 წელს, ტახტზე მიხეილ კომნენოსის (მმართ. 1344–1349) ასვლის შემდეგ კონსტანტინეს *პროტოვესტარიოსის* თანამდეობა გადასცეს. 1351 წელს ლიმნიის *კეფალატიკიონად* (გამგებელი) დაინიშნა. იმავე წელს კონსტანტინე იმპერატორ ალექსი III-ის (მმართ. 1349–1390) წინააღმდეგ შეთქმულებაში ჩაება. იმპერატორის მომხრეებმა აჯანყება სასტიკად ჩაახშვეს. მეამბოხეები კენხრინას ციხეში გამოკეტეს, სადაც ის საგვარეულოს სხვა წევრებთან ერთად სიკვდილით დასაჯეს. 

მისი ოჯახისწევრებიდან ცნობილია ძმა თეოდორე დორანიტი (პილელისი), რომელსაც ტრაპიზონის საიმპერატორო კარზე მაღალი სამოხელეო თანამდებობა ეკავა და ასევე ვაჟი, იოანე, რომელიც 1344 წლიდან *პინკერნესის* თანამდებობას ატარებდა.

## ლიტერატურა
**მიქაელ პანარეტოსი*  „ტრაპიზონის ქრონიკა“  XIV საუკუნე
* Lampsidis, O. (ed.), ″*Μιχαήλ του Παναρέτου περί των Μεγάλων Κομνηνών*″, *Archeion Pontou*, **22** (1958), pp.&nbsp;1–124.
* Trapp, Erich; Beyer, Hans-Veit; Walther, Rainer; Sturm-Schnabl, Katja; Kislinger, Ewald; Leontiadis, Ioannis; Kaplaneres, Sokrates (1976–1996). Prosopographisches Lexikon der Palaiologenzeit (in German). Vienna: Verlag der Österreichischen Akademie der Wissenschaften. ISBN 3-7001-3003-1.
* 

## სქოლიო
კატეგორია:ტრაპიზონის იმპერიის ადამიანები
საყდრისგორის ნამოსახლარი

**საყდრისგორის ნამოსახლარი** — არქეოლოგიური ძეგლი, მდებარეობს გურჯაანის მუნიციპალიტეტის სოფელ მელაანში. მდინარე ლაკბისხევის მარცხენა ნაპირზე. განეკუთვნება ძვ. წ. II ათასწლეულის დასარულს და ძვ. წ. I ათასწლეულის დასაწყისს.

ძეგლს მიაკვლია ისტორიის არქეოლოგიისა და ეთნოგრაფიის ინსტიტუტის კახეთის არქეოლოგიურმა ექსპედიციამ (ხელმძღვანელი კიაზო ფიცხელაური). ნამოსახლარი თითქმის მთლიანადაა განადგურებული სასოფლო-სამეურნეო სამუშაოების შედეგად. ნამოსახლარი გამართულია ბუნებრივ ბორცვზე, რომელიც სამხრეთ–აღმოსავლეთიდან თხრილითაა დაცული. გორის აღმოსავლეთით, თავდაცვითი თხრილის გარეთ,გამოვლინდა პირვიწრო და პირგანიერი სამეურნეო დანიშნულების ოცამდე ორმო, რომლებიც ნამოსახლარის თანადროულია. ნამოსახლარის ჩრდილოეთ–აღმოსავლეთით 500მეტრზე, აღმოჩნდა ორმოსამარხებით წარმოდგენილი სინქრონული სამაროვანი.

## ლიტერატურა 
კატეგორია:გურჯაანის მუნიციპალიტეტის არქეოლოგიური ძეგლები
კარდანახის ობელისკი

**კარდანახის ობელისკი** —  მონუმენტური ხელოვნების ძეგლი მდებარეობს გურჯაანის მუნიციპალიტეტის სოფელ კარდანახის სამხრეთ-დასავლეთით ცენტრიდან 2 კილომეტრზე მაღალ გორაკზე. გაიხსნა 1966 წელს. დაბალი, სამსაფეხურიან კვადრატულ (2.5×2,5 მეტრი) ცოკოლზე დგას ბეტონის ოთხწახნაგა კვარცხლბეკის სამ წახნაგში ჩასმულია თეთრი მარმარილოს თითო ფილა. წინა მხარეს ჩასმულ ფილაზე არსებული წარწერის მიხედვით ობელისკი დაიდგა 1966 წელს კარდანახის საბავშვო სახლის აღსაზრდელების მიერ ომში (1941-1945 წლებში) დაღუპულ გურჯაანის რაიონის  მასწავლებელთა უკვდავსაყოფად. 
გვერდის წახნაგებში ჩასმულ ფილებზე კი ამოკვეთილია ილია ჭავჭავაძის და გრიგოლ ორბელიანის ლექსების თითო სტროფი.

## ლიტერატურა 
კატეგორია:გურჯაანის მუნიციპალიტეტის ძეგლები
კოლაგის კოშკი

მინი|კოლაგის კოშკი
**კოლაგის კოშკი** — არქიტექტურული ძეგლი, მდებარეობს გურჯაანის მუნიციპალიტეტის სოფელ კოლაგის ჩრდილოეთით, კოშკებად წოდებულ ადგილზე. განეკუთვნება შუა საუკუნეებს.

კოშკი გეგმით ოთკუთხაა. ნაგებული ყოფილა ნატეხი და რიყის ქვით. ძლიერ დაზიანებულია. შემორჩენილი ნანგრევი დაფარულია მიწითა და მცენარეებით.

## ლიტერატურა
კატეგორია:გურჯაანის მუნიციპალიტეტის კოშკები
თეთრი გიორგის ნიში

**თეთრი გიორგის ნიში** — არქიტექტურული ძეგლი, მდებარეობს გურჯაანის მუნიციპალიტეტ სოფელ ვაჩნაძიანში, სამხრეთ-დასავლეთით 1 კილომეტრზე, მინდორში. აგებულია XX საუკუნის შუა წლებში ძამსაშვილების მიერ ადრე აქ მდგარი თეთრი გიორგის სახელობის ხის ეკლესიის ადგილზე და მათ საგვარეულო სალოცავად ითვლება.
ნაგებობა გეგმით კვადრატულია(0.66X0.66 მ. სიმ.-0.7მ).ნაშენია აგურითა და ცემენტის ხსნარით. დასავლეთ მხარეს მოწყობილი აქვს შეისრულთაღოვანი ღრმა სასანთლე, სახურავი ორკალთიანია.ნიშის მახლობლად აწყვია სხვადასხვა ტევადობის რამდენიმე ქვევრი.

## ლიტერატურა
კატეგორია:გურჯაანის მუნიციპალიტეტის ტაძრები
კატეგორია:XX საუკუნის ეკლესიები
ხაბაროვსკი (ქალაქი)

**ხაბაროვსკი** () — ქალაქი რუსეთში, ხაბაროვსკის მხარის უდიდესი ქალაქი და ადმინისტრაციული ცენტრი. მდებარეობს მდინარე ამურის ორივე ნაპირზე. არის შორეული აღმოსავლეთის სატრანსპორტო კვანძი, მოქმედებს სამდინარო ნავსადგური, რკინიგზის სადგური და საერთაშორისო აეროპორტი.

## ისტორია
დაარსდა 1858 წელს როგორც სამხედრო საგუშაგო ხაბაროვკა. სახელი ეწოდა ე. ხაბაროვის პატივსაცემად. 1880 წელს მიენიჭა ქალაქის სტატუსი და გახდა პრიმორიეს ოლქის ცენტრი. 1917 წლის დეკემბრიდან 1918 წლის სექტემბრამდე იყო რსფსრ-ის ნაწილი. 1918 წლის სექტემბრიდან 1922 წლის თებერვლამდე აკონტროლებდა თეთრი მოძრაობა. 1922 წლის ნოემბერში შორეული აღმოსავლეთის რესპუბლიკასთან ერთასდ შევიდა რსფსრ-ის შემადგენლობაში. 1926 წლიდან იყო შორეული აღმოსავლეთის, ხოლო 1938 წლიდან ხაბაროვსკის მხარის ცენტრი. 1930 წელს აშენდა საბჭოების სახლი. 1970-იან წლებში მიღებულ იქნა ქალაქის გენერალური გეგმა. 1977 წელს აშენდა მუსკომედიის თეატრის შენობა.

## დამეგობრებული ქალაქები 
ხაბაროვსკი დამეგობრებულია შემდეგ ქალაქებთან:

* ნიიგატა, იაპონია (1965)
* პორტლენდი, აშშ (1988)
* ვიქტორია, კანადა (1990)
* ხარბინი, ჩინეთი (1993)
* პუჩონი, ჩრდილოეთი კორეა (2002)
* სანია, ჩინეთი (2011)

## ლიტერატურა 
*Nikolay P. Kradin. *It Is Protected by the State: the Monuments of Architecture in Khabarovsk*. Khabarovsk: Chastnaya kollektsiya, 1999. 192 p.&nbsp;

## რესურსები ინტერნეტშ 
* Official website of Khabarovsk 
* 
* Major problems of Russian-Korean relationship
* China and Russia relationship and history 
* Website of Khabarovsk

## სქოლიო 
კატეგორია:ხაბაროვსკის მხარის ქალაქები
ზიარის ღვთისმშობლის ეკლესია

**ზიარის ღვთისმშობლის ეკლესია** — არქიტექტურული ძეგლი, დგას გურჯაანის მუნიციპალიტეტის სოფელ ზიარის შუაში, განეკუთვნება გვიანდელ შუა საუკუნეებს.

ეკლესია დარბაზულია (4,5x3,3 მ), ნაგებია სხვადასხვა ზომის ნატეხი ქვითა და რიყის ქვით. გარეთა კუთხეებში გამოყენებულია შედარებით წესიერი ფორმის ლოდები. წყობა ირეგულარულია. ძლიერ დაზიანებულია. მთლიანადაა ჩამონგრეული კამარა, მონგრეულია კედლების ზედა ნაწილები. 1990 წელს სოფლის მაცხოვრებლებს ეკლესიის აღდგენა დაუწყიათ, მაგრამ აღარ დაუმთავრებიათ.

ერთადერთი შესასვლელი დასავლეთიდანაა (ორივე წირთხლი ნატეხი ქვითა და ცემენტის ხსნარითაა აღდგენილი), კარი კვადრატული აგურით ნაწყობი ნახევარწრიული თაღითაა გადახურული. აღმოსავლეთით ნახევარწრიულ აფსიდში, მაღალი, ბრტყლად გადახურული სარკმელია, რომლის ორივე მხარეს თითო მცირე ზომის ნიშაა. ჩრდილოეთით მდებარე ნიშა სწორკუთხაა, სამხრეთით მდებარე კი – თაღოვანი. სარკმელის ქვემოთ კედელზე მიყრდნობილი ოთხწახნაგა ტრაპეზია. აფსიდი გადახურულია წვრილი ნატეხი ქვით ნაწყობი კონქით (სამხრეთ ნახევრის მნიშვნელოვანი ნაწილი ჩამონგრეულია), რომლის თაღს კვერცხისებრი ფორმა აქვს. ეკლესიის გრძივი კედლები სადაა. დასავლეთ კედლის ზედა ნაწილში თარაზულად გადახურული დაბალი სარკმელია. ინტერიერის ნაწილი ტლანქადაა მობათქაშებული ცემენტით.

## ლიტერატურა 
კატეგორია:გურჯაანის მუნიციპალიტეტის ტაძრები
ზურიას საყდარი

**ზურიას საყდარი** — არქიტექტურული ძეგლი, მდებარეობს გურჯაანის მუნიციპალიტეტ სოფელ ვაჩნაძიანში, სოფლის სამხრეთ დასავლეთით, გუჯიაურებად წოდებულ ტერიტორიაზე. განეკუთვნება გვიანდელ შუა საუკუნეებს.

ეკლესია დარბაზულია (5,95x4,6მ), ნაგებია მსხვილი და საშუალო ზომის რიყის ქვით. წყობა ირეგულარულია. კედლების ზედაპირი შიგნით და გარედან გასწორებულია ბათქაშით. დაზიანებულია: ჩამოშლილია სახურავის საფარი და ლავგარდანი, ჩამონგრეულია კონქისა და კამარის მნიშვნელოვანი ნაწილი, დაბზარულია კედლები. შესასვლელი დასავლეთიდანაა, კარი გარედან აგურით ნაწყობი თაღითაა გადახურული, შიგნით კი- ხის ძელებით თარაზულად ყოფილა გადახურული( შემორჩენილია ძელების ბუდეები). აღმოსავლეთით ნახევარწრიული აფსიდია, რომელშიც სწორკუთხა სარკმელი და მის ორივე მხარეს რიყის ქვით თარაზულად გადახურული თითო პატარა ნიშაა. თითო სწორკუთხა სარკმელი დასავლეთ სამხრეთ და ჩრდილოეთ კედლებშიცაა. კონქის თაღი მთლიანად შირიმის ნათალი ქვითაა ნაწყობი სამხრეთ და ჩრდილოეთ კედლების დასავლეთ ნაწილში, კამარის ქუსლის დონეზე თითო პატარა სწორკუთხა ნიშაა. ეკლესიის იატაკი მიწის ზედაპირზე ოდნავ დაბლაა, რის გამოც შესასვლელის ღიობში ორი საფეხურია მოწყობილი.

## ლიტერატურა
კატეგორია:გურჯაანის მუნიციპალიტეტის ტაძრები
კარდანახის ნათლისმცემლის ეკლესია

**კარდანახის ნათლისმცემლის ეკლესია** — არქიტექტურული ძეგლი, მდებარეობს გურჯაანის მუნიციპალიტეტის სოფელ კარდანახში მაკუნტებლის გორად წოდებულ ადგილზე. განეკუთვნება შუა საუკუნეებს. ეკლესიიდან შემორჩენილია მხოლოდ ჩრდილოეთ კედელი და აფსიდის ჩრდილოეთ ნაწილი. ოთხკუთხა ნიშით და კონქის მცირე ნაწილით. შემორჩენილია კედელზე შირიმის ქვით გამოყვანილი კედლის თაღი გადადის, რომელიც აღმოსავლეთით აფსიდის მხარს ეყრდნობა, ხოლო შუაში - იმპოსტს, რომელზეც კამარის საბჯენი თაღის ქუსლია შემორჩენილი.

## ლიტერატურა
კატეგორია:გურჯაანის მუნიციპალიტეტის ტაძრები